ఆలీ (నటుడు)
ఒకసారి రాజమండ్రిలో ప్రెసిడెంట్ పేరమ్మ చిత్రీకరణ జరుగుతోంది. అక్కడ చిత్రబృందానికి వినోదం పంచడానికి వచ్చిన అలీని చూసి దర్శకుడు కె. విశ్వనాథ్ ఆ సినిమాలో బాలనటుడిగా అవకాశం ఇచ్చాడు. తర్వాత దేవుడు మావయ్య, ఘరానా దొంగ, సిరిమల్లె నవ్వింది, ముక్కోపి మొదలైన సినిమాల్లో బాలనటుడిగా నటించాడు. తిరిగి రాజమండ్రి నుంచి చెన్నై తిరిగి వచ్చేశాడు. ఈ సినిమాలు చూసిన నిర్మాత ఏడిద నాగేశ్వరరావు ఆయన నిర్మిస్తున్న సినిమా కోసం మళ్లీ చెన్నైకి పిలిపించాడు. ప్రఖ్యాత తమిళ దర్శకుడు భారతీరాజా ఆయన రూపొందిస్తున్న సీతాకోక చిలుక చిత్రం కోసం బాలనటుల కోసం చూస్తున్నాడని తెలిసి పరీక్ష కోసమని చెన్నైలో భారతీరాజా కార్యాలయానికి వెళ్ళాడు. ఆలీ ప్రతిభకు మెచ్చిన ఆయన తన చిత్రంద్వారా అవకాశం కల్పించాడు. ఈ సినిమా ఆలీకి నటుడిగా మంచి గుర్తింపునిచ్చింది. తర్వాత బాల నటుడిగా కొన్ని చిత్రాలలో నటించాడు. ప్రేమఖైదీ సినిమాలో బ్రహ్మానందం, బాబు మోహన్, కోట శ్రీనివాసరావు తో పాటు ఆలీ కూడా మంచి గుర్తింపు తెచ్చుకున్నాడు.
అలీ లార్టర్
2002, వసంతంలో లార్టర్ లాస్ ఏంజిల్స్ నుంచి న్యూ యార్క్ కు మారింది. ఒక నగరం నుంచి మరొక నగరానికి మారటం అనేది చాల ప్రమాదకరం అయినప్పటికీ, లార్టర్ ప్రకారం అది ఆమె వృతి ఎదుగుదలకు కలిసి వచ్చింది. అక్కడ తన మొదటి ప్రాజెక్ట్ గా "ఫైనల్ డెస్టినేషన్"కు సీక్వెల్ గా తీసిన "ఫైనల్ డెస్టినేషన్ 2"లో క్లియర్ రివెర్స్ పాత్రనే మరల ధరించింది. IGNకు ఇచ్చిన ఇంటర్వ్యూలో లార్టర్ ఈ విధంగా వివరించింది "ఎప్పుడైతే న్యూ లైన్ నన్ను తిరిగి రమ్మని అడిగిందో, అది చాల గొప్పదిగా నేను భావించాను. వారు నాకు స్క్రిప్ట్ చూపించారు, నాకు కొంత వివరించారు, అది నిజంగా భయంకరం." ఆ చిత్రం $16,017,141,తో రెండవ స్థానంలో నిలిచింది, విమర్శల స్వీకరణ మిశ్రమంగా ఉంది. ఒక సంవత్సరం తర్వాత, లార్టర్ సహ నిర్మాతగా ఉంటూ, గగుర్పాటు కలిగించే చిత్రం "త్రీ వే"లో నటించింది. 2005 లో లార్టర్ స్వతంత్ర రాజకీయ థ్రిల్లర్, "కంఫెస్స్"లో నటించింది మరియు శృంగారభరిత హాస్యచిత్రం "ఎ లాట్ లైక్ లవ్"లో ఆమండ పీట్ మరియు ఆస్టన్ కుచర్ లతోపాటు నటించింది.